《定心泉》
明代·何吾驺

快哉定心泉，一饮清彻骨。至人以此洗，胸中无一物。

隐之云贪泉，夷齐终不易。假使盗蹠来，饮此将安适。

我心如琉璃，与水澄一碧。若向泉觅定，定泉何处觅。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。